Халықаралық зерттеу нәтижесі: Жамбылдық оқушылар үздік деп танылды
DATE: 22:20, 12 Желтоқсан 2020 | GMT +5
TITLE: Халықаралық зерттеу нәтижесі: Жамбылдық оқушылар үздік деп танылды
URL: https://kaz.inform.kz/news/halykaralyk-zertteu-natizhesi-zhambyldyk-okushylar-uzdik-dep-tanyldy_a3729576/
META: DATE: 22:20, 12 Желтоқсан 2020 | GMT +5
TOTAL WORDS: 150
AUTHOR(S):
TEXT: Халықаралық негізгі зерттеудің нәтижесінде облыстың 4-сынып оқушылары «Математикалық сауаттылық» бойынша 556 балл жинап, республикалық көрсеткіштен 44 баллға жоғарылады. Ал 8 сынып оқушылары 584 балмен республикалық көрсеткіштен 96 балл жоғары орналасты. Бұл туралы Жамбыл облысы әкімдігінің білім басқармасының баспасөз қызметі хабарлады. «Сондай-ақ, «Жаратылыстану сауаттылығы» бойынша 4-сынып оқушылары 545 балл жинап, республикалық көрсеткіштен 51 баллға жоғары нәтиже көрсетті. Ал 8 сынып оқушылары 559 балл жинады. Бұл республикалық көрсеткіштен 81 балға жоғары. Жалпы TIMSS халықаралық негізгі зерттеуіне облыс бойынша 17 білім мекемесінің 4-сыныптың 396 оқушысы, 8-сыныптың 402 оқушысы қатысқан. Сонымен қатар, 4-сыныптың 21 жетекшісі мен 8-сыныптың 110 жаратылыстануматематика бағытындағы пән мұғалімдері арнайы берілген сауалнамаларды толтырған», -делінген басқарма хабарламасында. Жалпы, айта кетейік, TIMSS жобасы бастауыш және негізгі мектептің білім сапасын бағалайтын халықаралық зерттеулердің бірі. Бұл халықаралық зерттеудің мақсаты – әртүрлі елдердегі білім жүйесі мен орта мектеп оқушыларының жаратылыстану – математикалық дайындық деңгейін салыстырмалы бағалау және осы дайындық деңгейіне әсер ететін факторларды анықтау болып табылады
